ᱰᱟᱢᱚᱱ ᱟᱨ ᱰᱤᱣ
ᱰᱟᱢᱚᱱ ᱟᱨ ᱰᱤᱣ ᱫᱚ ᱢᱩᱢᱵᱟᱹᱭ ᱥᱩᱨ ᱨᱮ ᱟᱨᱚᱵᱽ ᱥᱟᱜᱚᱨ ᱨᱮ ᱢᱮᱱᱟᱜ ᱰᱷᱤᱯ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱫ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱰᱟᱢᱚᱱ ᱠᱟᱱᱟ ᱾
ᱰᱟᱢᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱰᱟᱢᱚᱱ ᱫᱚ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱭᱟᱜ ᱵᱚᱞᱥᱟᱰ ᱦᱚᱱᱚᱛ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱢᱟᱬᱟᱝ ᱫᱚ ᱱᱚᱣᱟ ᱯᱚᱨᱛᱩᱜᱟᱞᱤᱭᱟ. ᱠᱚᱣᱟᱜ ᱜᱚᱵᱚᱞ ᱨᱮ ᱛᱟᱦᱮᱸ ᱠᱟᱱᱟ ᱾ ᱯᱷᱩᱨᱜᱟ.ᱞ ᱨᱮᱭᱟᱜ ᱟ.ᱰᱤ ᱛᱟᱭᱚᱢ ᱫᱷᱟ.ᱵᱤᱡ ᱱᱚᱣᱟ ᱫᱚ ᱯᱚᱨᱛᱩᱜᱟᱞᱤᱭᱟ. ᱠᱚᱣᱟᱜ ᱜᱚᱵᱚᱞ ᱨᱮᱜᱮ ᱛᱟᱦᱮᱸ ᱟᱠᱟᱱᱟ ᱾ ᱑᱙᱖᱑ ᱥᱟᱞᱮᱨᱮ ᱜᱳᱣᱟ ᱫᱚ ᱛᱤᱱ ᱡᱚᱦᱚᱜ ᱯᱚᱨᱛᱩᱜᱟᱞᱤᱭᱟ. ᱠᱚᱣᱟᱜ ᱜᱚᱵᱚᱞ ᱠᱷᱚᱱ ᱨᱟᱲᱟ ᱫᱩᱜ ᱠᱟᱛᱮ ᱥᱤᱧᱚᱛ ᱨᱮ ᱥᱮᱞᱮᱫ ᱮᱱᱟ, ᱤᱱᱟ. ᱚᱠᱛᱚ ᱨᱮᱜᱮ ᱰᱟᱢᱚᱱ ᱦᱚᱸ ᱥᱤᱧᱚᱛ ᱥᱟᱶ ᱥᱮᱞᱮᱫ ᱛᱟᱨᱟ ᱮᱱᱟ ᱾ ᱩᱱ ᱡᱚᱦᱚᱜ ᱱᱚᱣᱟ ᱫᱚ ᱜᱳᱣᱟ ᱥᱟᱶ ᱠᱚ ᱥᱮᱞᱮᱫ ᱞᱮᱫ ᱛᱟᱦᱮᱸᱫ ᱾ ᱑᱙᱘᱗ ᱥᱟᱞᱮᱨᱮ ᱱᱚᱣᱟ ᱫᱚ ᱵᱷᱮᱜᱟᱨ ᱛᱮ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱞᱮᱠᱟᱛᱮ ᱵᱤᱠᱱᱟ.ᱣ ᱦᱩᱭ ᱟᱠᱟᱱᱟ ᱾
ᱢᱩᱬᱩᱛ ᱢᱩᱦᱤᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱰᱟᱢᱚᱱᱜᱟᱝ ᱱᱟ.ᱭ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱰᱟᱢᱚᱱᱜᱚᱝᱜᱟ ᱱᱟ.ᱭ ᱫᱚ ᱗᱒ ᱥᱠᱚᱭᱟᱨ ᱠᱤ. ᱢᱤ. ᱨᱮᱭᱟᱜ ᱱᱚᱣᱟ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱫᱚ ᱵᱟᱨ ᱦᱟ.ᱴᱤᱧ ᱨᱮ ᱦᱟ.ᱴᱤᱧ ᱟᱠᱟᱱᱟ ᱾ ᱱᱟᱱᱤ ᱫᱟᱢᱚᱱ (ᱦᱩᱰᱤᱧ ᱫᱟᱢᱚᱱ) ᱟᱨ ᱢᱳᱴᱟ ᱫᱟᱢᱚᱱ (ᱢᱟᱨᱟᱝ ᱫᱟᱢᱚᱱ) ᱨᱮᱭ ᱦᱟ.ᱴᱤᱧᱟ ᱾ ᱦᱚᱴᱮᱞ ᱟᱨᱵᱟᱝ ᱨᱮᱥᱴᱚᱨᱮᱸᱴ ᱠᱚᱫᱚ ᱦᱩᱰᱤᱧ ᱫᱟᱢᱚᱱ ᱨᱮ ᱢᱮᱱᱟᱜᱼᱟ ᱛᱤᱱ ᱡᱚᱦᱚᱜ ᱯᱨᱚᱥᱟᱥᱚᱱᱤᱭᱟ. ᱵᱷᱚᱵᱚᱱ ᱟᱨ ᱜᱤᱨᱡᱟ. ᱠᱚᱫᱚ ᱢᱟᱨᱟᱝ ᱫᱟᱢᱚᱱ ᱨᱮ ᱢᱮᱱᱟᱜᱼᱟ ᱾ ᱢᱟᱨᱟᱝ ᱫᱟᱢᱚᱱ ᱨᱮᱫᱚ ᱫᱟᱢᱚᱱᱜᱚᱝᱜᱟ ᱨᱮᱫᱚ ᱴᱩᱨᱤᱥᱴ ᱠᱚᱢᱯᱞᱮᱠᱥ ᱦᱚᱸ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱢᱯᱞᱮᱠᱥ ᱨᱮᱫᱚ ᱠᱮᱯᱷᱮ, ᱠᱚᱴᱮᱡᱽ ᱟᱨ ᱡᱷᱟᱨᱱᱟ ᱠᱚᱦᱚᱸ ᱢᱮᱱᱟᱜᱼᱟ ᱾
ᱢᱟᱨᱟᱝ ᱫᱟᱢᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱨᱟᱝ ᱫᱟᱢᱚᱱ ᱨᱮᱫᱚ ᱟ.ᱰᱤᱜᱟᱱ ᱜᱤᱨᱡᱟ. ᱢᱮᱱᱟᱜᱼᱟ ᱾ ᱱᱚᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱨ ᱧᱩᱛᱩᱢᱟᱱ ᱪᱚᱨᱪ ᱫᱚ ᱠᱮᱛᱷᱮᱰᱚᱨᱚᱞ ᱵᱳᱞ ᱡᱮᱥᱩ ᱠᱟᱱᱟ ᱾ ᱱᱚᱣᱟ ᱫᱚ ᱑᱖᱐᱓ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱠᱮᱛᱷᱮᱰᱚᱨᱚᱞ ᱨᱮᱫᱚ ᱠᱟᱴ ᱨᱮᱭᱟᱜ ᱟ.ᱰᱤ ᱪᱚᱨᱚᱠ ᱪᱚᱨᱚᱠ ᱵᱟᱰᱚᱦᱤ ᱠᱚ ᱵᱮᱱᱟᱣ ᱟᱠᱟᱫᱼᱟ ᱾ ᱱᱚᱣᱟ ᱪᱚᱨᱪ ᱨᱮᱭᱟᱜ ᱠᱟᱸᱛ ᱨᱮ ᱵᱮᱱᱟᱣ ᱟᱠᱟᱱ ᱪᱤᱛᱟ.ᱨ ᱠᱚᱦᱚᱸ ᱟ.ᱰᱤ ᱢᱩᱦᱤᱛ ᱟᱱ ᱜᱮᱭᱟ ᱾ ᱱᱚᱣᱟ ᱪᱤᱛᱟ.ᱨ ᱠᱚᱨᱮ ᱫᱚ ᱤᱥᱟ ᱢᱚᱥᱤᱦᱟ ᱠᱚ ᱜᱚᱲᱦᱚᱱ ᱟᱠᱟᱫᱮᱭᱟ ᱾ ᱱᱚᱣᱟ ᱥᱩᱨ ᱨᱮᱜᱮ ᱥᱚᱛᱭᱚ ᱥᱟᱜᱚᱨ ᱵᱟᱜᱟᱱ ᱦᱚᱸ ᱢᱮᱱᱟᱜᱼᱟ ᱾ ᱱᱚᱣᱟ ᱵᱟᱜᱟᱱ ᱨᱮᱫᱚ ᱟ.ᱭᱩᱵ ᱚᱠᱛᱚ ᱨᱮ ᱫᱟᱲᱟᱱ ᱢᱤᱫ ᱵᱷᱮᱜᱟᱨ ᱜᱮ ᱨᱟ.ᱥᱠᱟ. ᱢᱮᱱᱟᱜᱼᱟ ᱾ ᱱᱚᱣᱟ ᱵᱟᱜᱟᱱ ᱵᱟᱲᱜᱮ ᱨᱮᱫᱚ ᱨᱮᱥᱴᱚᱨᱮᱸᱴ ᱟᱨ ᱵᱟᱨ ᱨᱮᱭᱟᱜ ᱦᱚᱸ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾
ᱦᱩᱰᱤᱧ ᱫᱟᱢᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱚᱸᱛ ᱡᱮᱨᱚᱢ ᱯᱷᱚᱨᱴ ᱫᱚ ᱦᱩᱰᱤᱧ ᱫᱟᱢᱚᱱ ᱨᱮ ᱑᱖᱑᱔ ᱠᱷᱚᱱ ᱑᱖᱒᱗ ᱥᱟᱞᱮᱨᱮ ᱵᱮᱱᱟᱣ ᱞᱮᱱᱟ ᱾ ᱱᱚᱣᱟ ᱠᱤᱞᱟ ᱫᱚ ᱢᱩᱜᱚᱞ ᱟᱠᱨᱚᱢᱚᱬ ᱠᱷᱚᱱ ᱵᱟᱧᱪᱟᱣᱜ ᱞᱟ.ᱜᱤᱫ ᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱠᱤᱞᱟ ᱥᱟᱢᱟᱝ ᱨᱮᱫᱚ ᱜᱟᱰᱟ ᱞᱤᱸᱜᱤᱱ ᱠᱟᱱᱟ ᱾ ᱱᱚᱣᱟ ᱠᱤᱞᱟ ᱨᱮᱫᱚ ᱱᱚᱣᱟ ᱨᱤᱱᱤᱡ ᱵᱟᱵᱟᱧᱪᱟᱣᱤᱡ ᱥᱚᱸᱛ ᱨᱤᱱᱤᱡ ᱢᱩᱨᱛᱤᱭ ᱛᱷᱟᱯᱚᱱ ᱟᱠᱟᱱᱟ ᱾ ᱱᱤᱭᱟ. ᱚᱠᱛᱚ ᱨᱮ ᱱᱚᱣᱟ ᱠᱤᱞᱟ ᱨᱮᱫᱚ ᱢᱤᱫ ᱢᱟᱬᱜᱷᱟ.ᱴᱤ ᱟᱨ ᱢᱤᱫ ᱟᱥᱲᱟ ᱢᱮᱱᱟᱜᱼᱟ ᱾
ᱫᱮᱵᱤᱠᱟ ᱵᱤᱪ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱵᱤᱪ ᱫᱚ ᱫᱟᱢᱚᱱ ᱠᱷᱚᱱ ᱕ ᱠᱤ.ᱢᱤ. ᱩᱛᱚᱨ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱤᱪ ᱥᱩᱨ ᱨᱮ ᱫᱟᱬᱟᱱᱤᱭᱟ. ᱠᱚᱣᱟᱜ ᱥᱩᱵᱤᱫᱷᱟ ᱞᱟ.ᱜᱤᱫ ᱨᱮᱥᱴᱚᱸᱨᱮᱸᱴ, ᱵᱟᱨ ᱟᱨ ᱦᱚᱴᱮᱞ ᱠᱚᱣᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱣᱟ ᱵᱤᱪ ᱨᱮᱫᱚ ᱛᱩᱯᱩᱱ ᱫᱚ ᱵᱟᱝ ᱦᱩᱭᱩᱜ ᱞᱟ.ᱠᱛᱤᱜ ᱠᱟᱱᱟ ᱪᱮᱫᱟᱜ ᱥᱮ ᱱᱚᱣᱟ ᱵᱤᱪ ᱨᱮᱫᱚ ᱫᱟᱜ ᱵᱷᱤᱛᱨᱤ ᱨᱮ ᱫᱷᱤᱨᱤ ᱢᱮᱱᱟᱜᱼᱟ ᱾ ᱱᱚᱰᱮ ᱫᱚ ᱯᱚᱨᱛᱩᱜᱟᱞᱤᱭᱟ. ᱟᱜ ᱵᱟᱨᱭᱟ ᱪᱚᱨᱪ ᱦᱚᱸ ᱢᱮᱱᱟᱜᱼᱟ ᱾
ᱡᱮᱢᱯᱳᱨᱮ ᱵᱤᱪ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱵᱤᱪ ᱫᱚ ᱦᱩᱰᱤᱧ ᱫᱟᱢᱚᱱ ᱨᱮᱭᱟᱜ ᱫᱩᱠᱷᱤᱱ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱢᱤᱫ ᱟ.ᱰᱤ ᱧᱩᱛᱩᱢᱟᱱ ᱯᱤᱠᱱᱤᱠ ᱥᱯᱚᱴ ᱠᱟᱱᱟ ᱾ ᱱᱚᱰᱮ ᱠᱷᱚᱱ ᱫᱚᱨᱮᱭᱟ ᱨᱮᱭᱟᱜ ᱧᱮᱢᱮᱞ ᱟ.ᱰᱤ ᱪᱚᱨᱚᱠ ᱧᱮᱞᱚᱜᱼᱟ ᱾
ᱡᱚᱢ ᱧᱩ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱰᱮᱱᱟᱜ ᱡᱚᱛᱚ ᱦᱚᱴᱮᱞ ᱨᱮᱜᱮ ᱨᱮᱥᱴᱚᱨᱮᱸᱴ ᱫᱚ ᱢᱮᱱᱟᱜ ᱜᱮᱭᱟ ᱾ ᱠᱮᱫᱟᱫᱮ ᱫᱟᱢᱚᱱ ᱦᱚᱴᱮᱞ ᱨᱮᱦᱚᱸ ᱨᱮᱥᱴᱚᱨᱮᱸᱴ ᱫᱚ ᱢᱮᱱᱟᱜ ᱜᱮᱭᱟ ᱾ ᱱᱚᱣᱟ ᱨᱮᱥᱴᱚᱨᱮᱸᱴ ᱨᱮᱫᱚ ᱠᱟᱴᱠᱚᱢ ᱟᱨ ᱤᱪᱟ.ᱜ ᱦᱟ.ᱠᱩ ᱣᱟᱜ ᱥᱤᱵᱤᱞ ᱩᱛᱩ ᱡᱚᱢ ᱨᱮ ᱧᱟᱢᱚᱜᱼᱟ ᱾ ᱱᱚᱰᱮᱱ ᱠᱚ ᱥᱮᱯᱷ ᱠᱚᱣᱟᱜ ᱢᱮᱱ ᱫᱚ ᱱᱚᱣᱟ ᱠᱟᱱᱟ ᱪᱤ ᱟᱢ ᱡᱟᱦᱟᱸ ᱞᱮᱠᱟᱱ ᱡᱚᱢᱟᱜ ᱜᱮᱢ ᱠᱚᱠᱚᱭ ᱟᱢ ᱱᱚᱰᱮ ᱚᱱᱟᱢ ᱧᱟᱢ ᱫᱟᱲᱮᱭᱟᱜᱼᱟ ᱾ ᱥᱮᱱᱰᱤ ᱨᱤᱥᱚᱨᱴ ᱨᱮᱦᱚᱸ ᱡᱚᱢ ᱧᱩ ᱞᱟ.ᱜᱤᱫ ᱫᱚ ᱱᱟᱯᱟᱭ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱦᱚᱴᱮᱞ ᱢᱤᱨᱟᱢᱚᱨᱥ ᱥᱤ ᱯᱷᱩᱰ ᱥᱟᱶᱛᱮ ᱫᱩᱠᱷᱤᱱ ᱥᱤᱧᱚᱛᱤᱭᱟ. ᱡᱚᱢᱟᱜ ᱞᱟ.ᱜᱤᱫ ᱦᱚᱸ ᱟ.ᱰᱤ ᱧᱩᱛᱩᱢ ᱟᱱᱟ ᱾ ᱡᱚᱡᱤᱨᱟ ᱩᱫᱚᱭ ᱨᱮᱥᱴᱚᱸᱨᱮᱸᱴ ᱦᱚᱸ ᱥᱤ ᱯᱷᱩᱰ ᱞᱟ.ᱜᱤᱫ ᱟ.ᱰᱤ ᱧᱩᱛᱩᱢ ᱢᱮᱱᱟᱜᱼᱟ ᱾
ᱰᱤᱣ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱰᱤᱣ ᱫᱚ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱭᱟᱜ ᱡᱩᱱᱟᱜᱚᱰ ᱦᱚᱱᱚᱛ ᱥᱩᱨ ᱨᱮ ᱢᱮᱱᱟᱜᱼᱟ ᱾
ᱨᱟᱡᱽᱟ.ᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱧᱚᱛ ᱨᱮᱭᱟᱜ ᱞᱚᱠᱥᱚᱵᱷᱟ ᱨᱮ ᱫᱟᱢᱚᱱ ᱟᱨ ᱰᱤᱣ ᱞᱟ.ᱜᱤᱫ ᱫᱚ ᱢᱤᱫᱴᱟ.ᱝ ᱥᱤᱴ ᱦᱟ.ᱴᱤᱧ ᱟᱠᱟᱱᱟ ᱾ ᱱᱤᱛᱚᱜ ᱫᱚ ᱜᱮᱛᱩᱨ ᱟᱱᱟᱜ ᱞᱚᱠᱥᱚᱵᱷᱟ ᱨᱮᱫᱚ ᱱᱚᱰᱮᱱᱤᱡ ᱢᱟ.ᱱ ᱞᱟᱞᱩᱵᱷᱟᱭᱤ ᱯᱚᱴᱮᱞ ᱟᱜ ᱛᱟ.ᱨᱤ ᱨᱮ ᱧᱮᱞ ᱡᱚᱛᱚᱱ ᱦᱩᱭᱩᱜ ᱠᱟᱱᱟ ᱡᱟᱦᱟᱸᱭ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱᱤᱡ ᱠᱟᱱᱟᱭ ᱾
ᱥᱟ.ᱠᱷᱭᱟ.ᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "50th Report of the Commissioner for Linguistic Minorities in India" (PDF). 16 ᱡᱩᱞᱟᱭ 2014. p. 109. Archived from the original (PDF) on 8 ᱡᱩᱞᱟᱭ 2016. Retrieved 26 ᱚᱜᱚᱥᱴ 2016.
{{cite web}}: Unknown parameter
|dead-url=ignored (help)
- ↑ "Report of the Commissioner for linguistic minorities: 50th report (July 2012 to June 2013)" (PDF). Commissioner for Linguistic Minorities, Ministry of Minority Affairs, Government of India. p. 113. Archived from the original (PDF) on 8 July 2016. Retrieved 26 December 2014.
{{cite web}}: Unknown parameter
|deadurl=ignored (help)
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
WorldStatesmen, including lists of Portuguese captains/governors of Damão and Diu
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn eng_Latn sat_Olck eng_Latn